NaiveNeuron/SloPal huggingface dataset:
Laššáková, Jana, podpredsedníčka NR SR (2014-10-16):
Pani spravodajkyňa, chcete zaujať stanovisko? Nie. Nie? (Reakcia spravodajkyne.) Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov . Vládny návrh zákona je pod tlačou 1112. Spoločná správa výborov má tlač 1112a. Opäť prosím podpredsedu vlády a ministra vnútra Roberta Kaliňáka, aby návrh zákona odôvodnil. Nech sa páči, pán podpredseda vlády, máte slovo.
Hrnčiar, Andrej, podpredseda NR SR (2018-06-18):
Pýtam sa, či sa chce prihlásiť niekto do rozpravy. Aha, teraz toto bola ústna, takže vyhlasujem všeobecnú rozpravu za skončenú. Chce zaujať stanovisko navrhovateľ? Nie je tomu tak, spravodajkyňa tiež nie. Prerušujem rokovanie o tomto bode programu. Pristúpime k prvému čítaniu návrhu poslancov Mariana Kotlebu, Milana Uhríka, Martina Beluského, Jána Kecskésa a Jany Nehézovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona je uverejnený ako tlač 1022, návrh na jeho pridelenie na prerokovanie výborom je v rozhodnutí č. 1071. Dávam slovo poslancovi Martinovi Beluskému, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského, Jána Kecskésa a Jany Nehézovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1022.)
Hrnčiar, Andrej, podpredseda NR SR (2018-01-30):
Tri faktické poznámky. Nech sa páči, pán poslanec Mazurek.
Jurčík, Ľudovít, poslanec NR SR (2011-06-01):
Keďže sme hlasovali o pozmeňujúcom návrhu zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Vaľová, Jana, poslankyňa NR SR (2022-04-28):
Ja som ešte takéto prejavy vrieskania a šialenstva nevidela. Prosím vás, skúste dať pomerať týmto ľuďom, čo si šľahli, aké omamné látky... (Prerušenie vystúpenia predsedajúcim.)
Pellegrini, Peter, predseda NR SR (2024-02-27):
Pán poslanec Dubéci.
Jurinová, Erika, podpredsedníčka NR SR (2012-10-29):
Posledný písomne prihlásený do rozpravy pán poslanec Matovič. Nech sa páči.
Jurinová, Erika, podpredsedníčka NR SR (2013-05-16):
S reakciou chcete, chcete reagovať? Stlačte tlačidlo, prosím vás. Nech sa páči.
Pčolinský, Peter, podpredseda NR SR (2022-12-13):
Otváram rozpravu. Do rozpravy nemám žiadnu písomnú prihlášku. Pýtam sa, či sa chce niekto prihlásiť ústne. Jeden pán poslanec. Uzatváram možnosť. Pán Kyselica, nech sa páči.
Droba, Juraj, poslanec NR SR (2016-09-13):
Hej, hej, ja mu ďakujem a v podstate súhlasím aj s tým, čo hovoril, že možno by sme mohli diskutovať aj o tom, že by sa tento zákon začal vzťahovať aj na vodičov. Odpor polície je úplne logický. Keď som hovoril o tomto návrhu ministrovi vnútra, povedal, že: vieš si predstaviť, čo by sa stalo, keby sme to povolili? Všetci budú jazdiť opití. Ja si nemyslím, že po 25-tich rokoch od revolúcie nemáme v sebe ani štipku zodpovednosti, takže môžeme diskutovať aj o tomto. Ďakujem.
P. Hrušovský, predseda NR SR: (2005-06-30):
(Hlasovanie.) 135 prítomných, 43 za, 54 proti, 36 sa zdržalo, 2 nehlasovali. Neschválili sme návrh. Prosím ďalší návrh. M. Majdová, poslankyňa: Tretí pozmeňujúci návrh pána poslanca Pašku obsahuje celkovo 34 bodov, okrem bodov 29 a 30 idú všetky body nad rámec novely zákona. Ak sa nemýlim, predkladateľ vyjadril nesúhlas so všetkými.
B. Bugár, podpredseda NR SR: (2005-09-21):
(Hlasovanie.) Prítomných je 76 poslancov, za 75, zdržal sa 1. Konštatujem, že návrh sme schválili. Prosím teraz pána poslanca Bastrnáka, aby uviedol hlasovania k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov (tlač 1222).
B. Bugár, podpredseda NR SR: (2001-09-04):
R. Šepták, poslanec: Ďakujem za slovo, pán predsedajúci. Ak dovolíte, dámy a páni, považujem návrh skupiny poslancov o štátnych sviatkoch za žabomyšie vojny o ničom. Tu sa váži hodnota jednotlivých sviatkov a toto „handľovanie“ je hanbou tejto koalície. Ak chcete, dámy a páni, stanoviť 17. november ako štátny sviatok, tak tak urobte. A ak nemáte na to peniaze, tak to nechajte tak. Ale hovoriť o tom, či vymeniť 17. november za 1. september alebo za ktorýkoľvek iný sviatok, je dehonestujúce tohto parlamentu. A myslím si, že na Slovensku máme iné problémy, ktoré by sme mali riešiť, a nie zaoberať sa tu tým, či bude 17. november sviatkom alebo nebude. Ďakujem.
Blanár, Juraj, podpredseda NR SR (2021-03-19):
Vážené panie poslankyne, páni poslanci, odbila nám 12.42 hod., tak ako som avizoval, po pätnástich minútach sa pokúsime opäť zistiť, či Národná rada Slovenskej republiky je uznášaniaschopná. Takže poprosím vás, vážené panie poslankyne, páni poslanci, prezentujte sa, aby sme zistili, či je Národná rada Slovenskej republiky uznášaniaschopná. (Reakcie z pléna: „Ľubo! Ľubo!“ ) (Prezentácia: Prítomných 74 poslancov.) Vážené panie poslankyne, páni poslanci, konštatujem, že Národná rada nie je uznášaniaschopná, aj keby Ľubo dobehol, by to nepomohlo. Takže prerušujem rokovanie schôdze do 13. hodiny a pokúsime sa zistiť, či je Národná rada uznášaniaschopná. (Prerušenie rokovania o 12.55 hodine.) (Pokračovanie rokovania o 13.00 hodine.)
Dostál, Ondrej, poslanec NR SR (2017-06-20):
Pán poslanec Kotleba, je potešujúce, že máte taký hlboký záujem o hospodárenie Generálnej prokuratúry a o to, akým spôsobom vynakladá Generálna prokuratúra finančné prostriedky, a určite je čisto náhoda, že tento váš záujem prichádza po návrhu generálneho prokurátora na rozpustenie vašej strany. Pozastavili ste sa nad vetou, ktorá hovorí o tom, že by sa malo zvážiť prijatie právnej normy odsudzujúcej slovenský štát a jeho formu vlády obdobne ako zákon, ktorý odsudzuje nemorálnosť a protiprávnosť komunistického režimu. To je opäť pozoruhodné, keď na jednej strane sa tu váš kolega ohradzoval voči tomu, že totality sú vnímané dvojakým metrom a že na tú komunistickú sa pozeráme oveľa tolerantnejšie, ako, ako na tú fašistickú, a na druhej strane vám vadí, že by sme odsúdili aj štát, ktorý bol fašistický. Čiže to mám tomu rozumieť tak, že, že teda fašistická totalita vám vadí menej ako komunistická? No a posledná vec, ten dramatický problém s kriminalitou cudzincov, aby som len teda doplnil, že jak je to vážne, tak v porovnaní s rokom 2015 vzrástol, narástla kriminalita cudzincov o 40 osôb a z hľadiska štátnej príslušnosti najčastejšie stíhanými cudzincami boli občania Českej republiky, potom Ukrajiny, potom Maďarska, potom Poľskej republiky, Rumunska, Srbskej republiky, Nemeckej spolkovej republiky, Rakúskej republiky, Bulharskej republiky, Talianskej republiky, Ruskej federácie, Vietnamskej socialistickej republiky, Macedónskej republiky, Belgického kráľovstva, Švajčiarskej konfederácie, Čínskej ľudovej republiky. Imigranti, že?
Vančo, Branislav, poslanec NR SR (2023-12-15):
Ďakujem, pán presedajúci. Áno, myslím si, že ale nejde len o to, že by nezvládali ministri, ale ide o trafiky pre ďalších ľudí, ktorých treba umiestniť. Ide o teda vašich ľudí, ktorých potrebujete umiestniť, zavďačiť sa a zaviazať si ich do budúcna. Takisto ako, ako SNS celú, koaličného partnera, pre ktorého vytvárate nové ministerstvo a robíte to bez toho, aby ste dali na to skutočné dôvody. Zároveň sa v dôvodovej správe tvárite, že to nebude mať vplyv na verejné, na rozpočet verejnej správy, čo je absolútne nepochopiteľné a drzé, že takýmto spôsobom, že toto je uvedené v dôvodovej správe k zákonu, na základe ktorého vznikne nové ministerstvo, ktoré navyše bude úplne, úplne zbytočné, pretože, pretože ja si neviem predstaviť, akým spôsobom vznik nového úradu pomôže športu. Ak by táto agenda nebola v minulosti pokrytá, prosím, ale táto agenda bola pokrytá a určite vznik nového ministerstva, ktorý je len trafikou pre koaličného partnera, tomu, tomu nepomôže. Navyše súhlasím s pánom poslancom Dostálom, tento zákon vo všeobecnosti je katastrofálny vrátane teda dôvodovej správy a je neopraviteľný. Napriek tomu ja verím, že kolegovia a kolegyne budú podávať pozmeňovacie, pozmeňovacie návrhy, aby sa aspoň rozprava uberala nejakým odbornejším... (Prerušenie vystúpenia časomerom.)
Matovič, Igor, poslanec NR SR (2010-08-10):
Pán poslanec Kaliňák, pýtali ste sa ma, či mi nevadí, že predseda parlamentu v tejto chvíli alebo pred chvíľou robí tlačovú besedu k Liberálnemu domu. Vadí mi to. Takisto ako mi vadí, že podpredseda parlamentu Robert Fico od stredy poobede sa tu neukázal, plat berie, ale teda neviem, na základe čoho ho bude brať. A vlastne teda by som sa touto formou, keďže tu není, ho chcel opýtať, či to považuje za správne. Takisto mi vadí, že celé doobedie je tu sála prázdna, keď sa priblíži fototermín o jedenástej, poslanci SMER-u nabehnú do svojich lavíc, aby boli na fotografiách, aby boli na kamerách natočení, že sú v práci. Ale priznávam, je to takisto aj u súčasných koaličných poslancov. Hovoríte, že by ste chceli, aby sme zverejnili dohodu s obyčajnými ľuďmi, alebo teda medzi nami a SaS-kou. V ten istý deň, ako bola tlačovka, každý jeden novinár ju mal k dispozícii. Je to pár riadkov, nič viac neexistuje. Aby som možno neštandardne povedal niečo. Ja osobne si vás vážim za jednu vec a to je zníženie počtu usmrtených ľudí pri dopravných nehodách, ktoré sa vám podarilo dosiahnuť za posledné štyri roky.
Vaňová, Jarmila, poslankyňa NR SR (2022-03-17):
Ďakujem za slovo. Pán Taraba, ja by som v podstate ani nereagovala, ale oceňujem, samozrejme, historickú, historický význam Matice slovenskej, ale vy ste hovorili aj o iných menšinách a ja, keďže som tá iná menšina, tak mi príde trošku nefér, ak jedna menšina má viac, samozrejme, sa to odvíja od rôznych faktorov, ale ja som za to, aby sa určite nejaká taká proporcio... proporcionalita udržala aj pri iných menšinách. Som rada, že ste spomenuli to, že nemáte problém podporiť aj, aj aktivity v tomto smere aj ohľadom iných menšín. Za mňa keď spomeniem napr. len rómsku národnostnú menšinu, tak my máme na Slovensku len jednu profi inštitúciu, a to je divadlo Romaton v Košiciach, ktoré stále bojuje s prežitím, a keď sa len tak porovnávam napr. s Českou republikou, tak to je diametrálny, veľký rozdiel, pretože tam to má úroveň, tam to má kvalitu a my tu stále na Slovensku bojujeme s tým, že je ťažko vlastne profesionalizovať aj tie inštitúcie, nehovoriac o tom, že štát nás tlačí stále do tancovania, spievania, mrhania peňazí, kultúrnych vecí, ktoré vlastne ani, ani tou hodnotou trvalou nie sú. Takže ja verím, že ak v budúcnosti bude nejaká možnosť podporiť aj iné menšiny, a to nielen rómsku myslím teraz, takže zaujímame... zaujmeme nejaké také stanovisko a dúfam, že podporíte. Ďakujem.
Bugár, Béla, podpredseda NR SR (2018-05-15):
Ďakujem pánovi ministrovi. Teraz dávam slovo spoločnému spravodajcovi z výboru pre obranu a bezpečnosť poslancovi Laurenčíkovi, aby podal správu o výsledku prerokovania tohto návrhu vo výbore, nech sa páči.
Bugár, Béla, podpredseda NR SR (2017-09-13):
Pán poslanec Mizík.
Kollár, Boris, predseda NR SR (2022-05-06):
Prosím, prezentujme sa a hlasujeme. (Reakcie z pléna.)
B. Bugár, podpredseda NR SR: (2004-03-09):
(Hlasovanie.) Prítomných 133 poslancov, 131 za návrh, 1 sa zdržal hlasovania, 1 nehlasoval. Konštatujem, že aj pozmeňujúci návrh pána poslanca Murgaša sme schválili.
Blanár, Juraj, podpredseda NR SR (2022-06-28):
Pán minister, máte o záverečné slovo záujem? Áno. Takže vyhlasujem rozpravu za uzavretú, vážené pani poslankyne, páni poslanci. Udeľujem slovo pánovi navrhovateľovi, pánovi ministrovi Vlčanovi, aby mal záverečné slovo, nech sa páči.
P. Hrušovský, predseda NR SR: (2003-10-24):
(Hlasovanie.) Prítomných je 132 poslancov, za 121, proti 8, zdržali sa 3. Návrh sme schválili. Pristúpime k tretiemu čítaniu o vládnom návrhu zákona o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov. Otváram rozpravu o tomto návrhu. Poprosím pána poslanca Přidala, aby netelefonoval v rokovacej sále. Pýtam sa pánov poslancov, či sa chce niekto prihlásiť do rozpravy. Nie je tomu tak. Vyhlasujem  rozpravu o tomto bode programu za skončenú. Pristúpime k hlasovaniu o návrhu zákona ako o celku s odporúčaním gestorského výboru so schválenými  doplňujúcimi  a pozmeňujúcimi návrhmi  vládny návrh zákona, pán spoločný spravodajca...
P. Pelegrini, poslanec: (2009-02-17):
Pán predseda, dajte, prosím, hlasovať o tomto návrhu.
Ľ. Jahnátek, minister hospodárstva SR: (2008-01-30):
Tri poznámky. K tomu nesprístupňovať to. Mňa mrzí, že v tlači vyšli rôzne verzie, prečo to nesprístupňovať. Moja verzia bola stále jedna. Nechcel som dať správu skôr do médií, ako ju dostanú poslanci. My sme stále tvrdili, nie je problém, tam nie je nič tajné. Len bolo by veľmi zlé, a, bohužiaľ, ten mechanizmus je taký, že to musí ísť najprv do vlády a až potom do parlamentu, keby sa poslanci dozvedeli o obsahu správy z médií, a nie autenticky z podkladu, ktorý mali dostať. Ak to bola chyba, ospravedlňujem sa. Ale bol to minimálne dobrý úmysel. Čo sa týka tých 51%, myslím si, že to je veľmi vážny problém. A ja som veľmi pozorne počúval pána Mečiara. A musím povedať, že pán Mečiar zrejme má tie zmluvy k dispozícii, lebo ide presne, ako hodinky, podľa toho, čo je tam napísané. Vy ste zrejme tú akcionársku zmluvu nečítali. A v tom je ten problém. Viete, my síce máme 51 %, ale my máme zároveň taxatívne vymenované, kedy nemôžeme hlasovať proti návrhom minoritného akcionára alebo strategického partnera. Tam je to taxatívne napísané. A ja vám uvediem jeden príklad. Teraz skončil mandát generálneho riaditeľa SPP. Podľa vašej konštrukcie je to jednoduchý problém, máte 51 %, na valnej hromade si odsúhlasíte generálneho riaditeľa a nie je žiadny problém. No, bohužiaľ, je to problém. Bohužiaľ, je to problém, lebo zmluva akcionárska je tak nevýhodne  napísaná pre Slovensko, že slovenský štát s 51 % akcií si nepomôže nič, lebo zmluva hovorí 52 % akcií. A to je ten problém. Je takýchto viac fines, len, bohužiaľ, ja tie paragrafy, ktoré sú tam presne definované, mám zakázané, ako minister hospodárstva, odtajniť. A ja verím, že pokiaľ začne tento prípad posudzovať iný orgán, ktorý na základe tej písomnej dohody v tej akcionárskej zmluve má právo odtajniť zmluvu, že to odtajní. A potom som presvedčený, že mnohí zostanú prekvapení, čo je tam vôbec napísané. Bohužiaľ, ja sa ďalej k tomuto viac vyjadrovať nemôžem, len som vám chcel naznačiť, že tým, že ste nemali prečítanú tú zmluvu, vaša konštrukcia na základe vašich poznatkov bola správna, len, bohužiaľ, tá realita je trošku iná. Ešte jedna poznámka k tomu verejnému obstarávaniu na privatizačného poradcu. Tam nie je problém v tom procese, my hovoríme o jednom probléme, ktorý je tam vážny, že mandátna zmluva je podpísaná inak, ako bola vybratá v súťaži táto spoločnosť na základe predloženej písomnej ponuky. To je ten problém. Čiže to, čo sa dialo vo verejnom obstarávaní, nie je to, čo je napísané v mandátnej zmluve. A to je porušenie zákona o verejnom obstarávaní. To, si myslíme, je porušenie zákona o verejnom obstarávaní. Ďakujem pekne.
Číž, Miroslav, podpredseda NR SR (2015-12-21):
Faktické poznámky – pani poslankyňa Šípošová a pán poslanec Lipšic. Uzatváram možnosť prihlásiť sa s faktickou poznámkou. Slovo má pani poslankyňa Šípošová.
Ďuriš Nicholsonová, Lucia, podpredsedníčka NR SR (2017-04-05):
Pán poslanec Klus.
Mičovský, Ján, poslanec NR SR (2014-04-03):
Ďakujem za slovo, vážená pani podpredsedníčka. No, ja sa nezapojím do nejakej osobnej debaty, ale ostaňme v tej odbornej. Čo sa týka európskeho stromu roka, to som rád, že ten náš dub z Kremnice, zo záhrady Gustáva Kazimíra Zechentera-Laskomerského obstál tak čestne a je to ozaj pekný symbol. Ale čo sa týka, pán poslanec Martvoň, v tej diskusii teda v oblasti bezpečnosti cestnej premávky, vy ste mali pocit, že zákon pána ministra Žigu takéto niečo ozaj má na mysli? Lebo ak áno, ak by mal, to sa dalo veľmi pekne vyriešiť, lebo ozaj môžme pripustiť, že staré aleje, ktoré lemovali cesty v tých časoch, keď tadiaľ chodili povozy a ktoré pri niektorých cestách ostali, naozaj predstavujú bezpečnostné riziko pre motoristov a tam by sme možno mohli ísť tak voľajako na dohodu. Ale zákon nič také neponúkol. Ani záhrady som nespomínal, tam som vlastne uznal aj pánovi poslancovi Kuffovi, že tam naozaj môže aj tie neovocné dreviny rúbať bez problémov. My sa vráťme k tej hore, k tej hore, ktorá sa pod rúškom tohto zákona, aj keby som chcel pripustiť, že s dobrým úmyslom, ale myslím, že dobrý úmysel tam nebol, rúbe, tak to je obrovská chyba a na to sa zamerajme. Vy ako ste celkom majstrovsky sa snažili nájsť akési poľahčujúce okolnosti pre pána ministra, ale nebolo by v tejto chvíli ozaj také sympatickejšie, aj viacej politických bodov by to možno prinieslo, keby niekto z tejto pravej strany snemovne povedal, ale veď ten Hlina má pravdu, nech to sem nenosí, veď to opravme, veď to vráťme aspoň do toho stavu, aký tu kedysi bol, k tej štyridsiatke a keď už nie ešte tvrdšie a prísnejšie. Veď zjavne vidno, že naša spoločnosť nedorástla na to, aby aj to, čo je dovolené, keď jej cit to neumožní, tak nerobila, my bežne aj to, čo je zakázané ešte prekračujeme. Takže v tomto ohľade by som veľmi prosil, keby sme videli tú podstatu a nesnažili sa nájsť také drobnosti, ktoré by mohli byť ospravedlnením. Ďakujem pekne.
P. Hrušovský, podpredseda NR SR: (2002-02-19):
Š. Šlachta, poslanec: ... ruší písm. a). Tu ide o to, aby v tomto rade programu aj rade podprogramu boli len odborníci, teda nie zástupcovia Asociácie zamestnávateľských zväzov. Tí sú zastúpení aj tak za podnikateľský sektor. Okrem toho mnohé programy nebudú mať výrobného odberateľa. U tematických programov to bude tak skoro vždy, mobilita výskumníkov, budovanie knižníc a podobne. Aj v mnohých prierezových programoch nemusí byť...
Grendel, Gábor, podpredseda NR SR (2022-11-30):
Na vystúpenie pána Dostála dve faktické poznámky. Končím možnosť prihlásiť sa s faktickými poznámkami. Pán poslanec Benčík ako prvý, nech sa páči.
Hladký, Pavol, poslanec NR SR (2011-07-08):
Teraz budeme hlasovať o pozmeňujúcich a doplňujúcich návrhoch, ktoré vzišli z rozpravy. Prvý v rozprave vystúpil pán poslanec Hrušovský. Pýtam sa ho, či sťahuje ten pôvodný návrh pozmeňujúci. (Reakcia poslanca.) Takže teraz budeme hlasovať o pozmeňujúcom a doplňujúcom návrhu pána poslanca Štefanca.
Saloň, Marián, poslanec NR SR (2022-11-15):
Ďakujem pekne, pán predsedajúci. Deniska, som rád, že si sa oprela vo svojom vystúpení jednak o faktá a takisto aj o vyjadrenia kolegov či už z Rakúska, alebo, alebo z Českej republiky, veď práve oni nám vystavili tú vizitku za naše ničnerobenie, teda nie naše, ale ministra vnútra. A keď si ja spomeniem na to, že za čo boli odvolávaní naši ministri vnútra počas našich vlád, kde nám bolo vytýkané, čo aké, neviem aké problémy, ale jeden medzinárodný spomeniem, ktorý bol považovaný za obrovský problém vtedy, keď sa zabudla alebo zabudol policajt nechtiac atrapu výbušniny, ktorá cestovala do Írska, a z toho bol medzinárodný škandál a medzinárodná hanba, tak čo je potom toto? Čo je potom toto, keď náš najbližší partner, nazvem ho celoživotný, Česká republika, lebo spája s ním bratská história, nám pred očami takto zavrie hranice a zavrie ich nám tak, že ani nikomu nepovie? To znamená, že, že ani keby aspoň varoval a vyzýval, ale proste videli, že nič nerobíme a nie sme schopní nič robiť, tak nám jednoducho stiahli oponu pred očami a robte si, čo chcete. A my aj napriek tomu stále nerobíme nič, ale kritizujeme a kritizujeme Rakúšanov a Čechov za to, že oni si robia poriadok na svojej hranici, namiesto toho, aby sme sa od nich poučili a začali robiť to isté. A bolo tu spomenuté, že minister si nepreniesol zodpovednosť. On už ani nemá na koho. Veď on už nemá ani svojich štátnych tajomníkov. Nemá riaditeľa kancelárie, má vymeneného, generálnych tajomníkov služobného úradu. Veď aj teraz mu skončil štátny tajomník, ktorý mu mal práve pomáhať a ktorý mohol byť dnes namiesto neho na tom Salzburskom fóre, a on mal sedieť a riešiť migračnú krízu tuná v parlamente a argumentovať, že ako to fantasticky robí.
Zmajkovičová, Renáta, podpredsedníčka NR SR (2013-04-16):
Pán poslanec Blaha.
Glváč, Martin, podpredseda NR SR (2017-09-08):
Reakcia nie je. Nech sa páči, pán poslanec Uhrík v rozprave.
Hrušovský, Pavol, podpredseda NR SR (2010-11-04):
Hlasujeme, páni poslanci, o návrhu na vyslovenie súhlasu s prerokovaním zákona v skrátenom legislatívnom konaní. (Hlasovanie.) 143 prítomných, 74 za, 65 proti, 4 sa zdržali. Konštatujem, že Národná rada návrh schválila. Teraz pristúpime o návrhu zákona v prvom čítaní. Poprosím pána ministra financií, aby sa dostavil do rokovacej sály a Národnej rade uviedol dôvody. Pán minister nie je prítomný v rokovacej sále, preto panie poslankyne, páni poslanci, odporúčam, aby sme pristúpili k rokovaniu o ďalšom bode programu, ktorým je tajná voľba kandidáta na vymenovanie za generálneho prokurátora Slovenskej republiky, ktorý prerokovávame ako tlač 154. (Rokovanie o návrhu na voľbu kandidáta na vymenovanie za generálneho prokurátora Slovenskej republiky , tlač 154.) Panie poslankyne, páni poslanci, pristúpime k opakovanej voľbe. Chcem len poprosiť a upozorniť poslancov, aby dôsledne vyplnili hlasovací lístok, aby sa neopakovali nedostatky pri vyplňovaní hlasovacích lístkov, preto prosím, aby ste vyplnili pri každom mene a vyjadrili svoju vôľu. Prosím všetkých overovateľov, aby sa ujali svojich funkcií a poslancov, aby pristúpili k tajnému hlasovaniu. (Akt tajného hlasovania.) Panie poslankyne, páni poslanci, pýtam sa, či všetci, ktorí chceli využiť právo tajnej voľby, svoje právo využili. Ak nie, tak dávam poslednú príležitosť a zároveň vyhlasujem tajné voľby za skončené a zároveň vyhlasujem prestávku do 18.00 hodiny, ktorú určujem ako čas na sčítanie hlasov a vyhodnotenie výsledkov tajnej voľby. (Prestávka. Spracúvanie výsledkov tajného hlasovania.) (Po prestávke.)
Bugár, Béla, podpredseda NR SR (2011-07-13):
Na vystúpenie pána poslanca s faktickými poznámkami dvaja páni poslanci sa hlásia. Končím možnosť sa prihlásiť do faktických. Pán poslanec Kolesík.
M. Kotian, poslanec: (2009-02-11):
Ďalej, aby za gestorský výbor určila hlasovaním Výbor Národnej rady Slovenskej republiky pre hospodársku politiku a že určené výbory návrh zákona prerokujú v druhom čítaní vo výboroch do 8. apríla 2009 a v gestorskom výbore do 14. apríla 2009.
Daniš, Zoltán, poslanec NR SR (2014-02-06):
Ďakujem, pani predsedajúca. Pán kolega Dzurinda, ja priznávam sa, že po tom, čo som ako stavbár aj na Ukrajine strávil zopár rôčkov, tak mám k tomuto regiónu osobitný vzťah. A veľmi pozorne sledujem, samozrejme, dianie na Ukrajine. Po tom taktiež, čo som sa včera zúčastnil tak ako vy stretnutia Skupiny priateľstva, keď zavítal k nám aj ukrajinský veľvyslanec, tak som si uvedomil po tom, čo, si myslím, ozaj objektívne zrekapituloval, čo sa deje, aké sú tam podmienky, aká je tam situácia. Čiže mnohé tie informácie preberajú naše médiá, mimochodom, zo zdrojov ukrajinských. A vieme aj u nás, aspoň si to myslím, že je to niekedy ďaleko od objektivity, tá situácia je úplne iná. Pán Dzurinda, ja som vám to včera povedal aj po tom stretnutí, ja som si veľmi vážil a sa mi veľmi páčilo včerajšie vaše vystúpenie, nechcem vás kritizovať za dnešné, zopár takých poznámočiek. Nuž Kličko tam nie je jediný líder. Dneska je tam zvada, boj, kto bude tým lídrom aj ktorí budú viacerými lídrami. A taktiež si myslím, viete, keď Verchovna rada, ukrajinský parlament prijme nejaké rozhodnutia, nuž môžeme my o tom diskutovať, nuž to je ten demokratický postup. Ako by sa ináč politicky malo pracovať? Osobne sa prikláňam k tomu, že naša zahraničná politika je aj k tomuto regiónu veľmi vyvážená, a osobne si myslím, že Ukrajina si v prvom rade musí vyriešiť tieto problémy pokojnou cestou sama. Ďakujem.
L. Žitňanská, poslankyňa: (2006-12-12):
Národná rada Slovenskej republiky uznesením zo 17. októbra 2006 č. 78 pridelila vládny návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov, na prerokovanie ústavnoprávnemu výboru a výboru pre hospodársku politiku. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh zákona, ktorým sa mení a dopĺňa zákon č. 513/1991 Zb. Obchodný zákonník, odporúčali Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením č. 38 z 21. novembra 2006 a Výbor Národnej rady Slovenskej republiky pre hospodársku politiku uznesením č. 44 z 23. novembra 2006. Z uznesení výborov Národnej rady vyplynuli pozmeňujúce a doplňujúce návrhy, ktoré máte v písomnej podobe ako súčasť spoločnej správy. Gestorský výbor odporúča hlasovať o pozmeňujúcich a doplňujúcich návrhoch pod bodmi 1 až 7 spoločne s návrhom všetky schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov, vyjadrených v ich uzneseniach uvedených pod bodom III spoločnej správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 zákona Národnej rady o rokovacom poriadku odporúča Národnej rade Slovenskej  republiky vládny návrh zákona, ktorým sa mení a dopĺňa zákon č. 513/19991 Zb. Obchodný zákonník v znení neskorších predpisov, schváliť v znení pozmeňujúcich a doplňujúcich návrhov. Pán predsedajúci, prosím, otvorte rozpravu.
Kozelová, Monika, poslankyňa NR SR (2023-03-23):
Marek, ty si tu celú dobu vyzýval, aby sme teda neeskalovali napätia a musím ti povedať, že najväčšia eskalácia napätia počas tejto rozpravy bolo tvoje vystúpenie.
Hrnčiar, Andrej, podpredseda NR SR (2019-11-28):
Ale že ako?
Mikloš, Ivan, podpredseda vlády a minister financií SR (2010-12-02):
Ďakujem pekne. Vážený pán predseda, vážené panie poslankyne, vážení páni poslanci, predkladaným návrhom zákona sa navrhuje predĺžiť obdobie, počas ktorého môžu podnikatelia používať doterajšie elektronické registračné pokladnice o dva roky, čím sa vytvorí podnikateľom väčší časový priestor na zaobstaranie nových pokladníc, resp. na úpravu doterajších pokladníc. Zároveň sa navrhuje, aby podnikatelia, ktorým vznikne v tejto predĺženej lehote prvýkrát povinnosť používať elektronickú registračnú pokladnicu, používali už len nové elektronické registračné pokladnice spĺňajúce požiadavky stanovené zákonom 289/2008 Z. z. V záujme zamedzenia predaja tovaru v prihraničných oblastiach zahraničnými podnikateľmi bez elektronických registračných pokladníc sa navrhuje, aby aj títo mali povinnosť používať elektronickú registračnú pokladnicu. Uvedeným sa potlačí čas nelegálneho predaja na území Slovenskej republiky a zrovnoprávnia sa podmienky predaja domácich podnikateľov so zahraničnými. Nadväzne na úpravu zákona č. 289/2008 Z. z. sa v čl. II navrhuje zmena a doplnenie zákona Slovenskej národnej rady č. 511/1992 Zb. v znení neskorších predpisov. Súčasne sa novelizujú niektoré ustanovenia tohto zákona, ktorých úpravu si vyžiadala prax. Medzitým na základe politických rokovaní v rámci koalície bola dohodnutá zmena, ktorou by sa skrátilo pôvodne dvojročné odsunutie platnosti nových povinností používania nových elektronických registračných pokladní a bude predložený návrh na skrátenie tejto doby na jeden rok, s čím odporúčam Národnej rade súhlasiť. Ďakujem pekne.
Viskupič, Jozef, poslanec NR SR (2014-11-09):
Tento príbeh alebo táto mimoriadna schôdza má dva také zásadné momenty. Jedným, jeden si označil, a to je naozaj obrovské ľudské hrdinstvo dvoch ľudí, ktorí odhalili, upozornili, dlhodobo písali listy a snažili sa situáciu riešiť. A druhý moment je o tom, že je tu príbeh až fatálneho zlyhania, pretože tí ľudia, ktorí riešiť mali, ktorí disponujú celým štátnym aparátom a absolútnym inštrumentáriom tajných služieb, policajným zborom, justíciou, exekutívou a dokonca aj väčšinou v parlamente, čakali práve na týchto dvoch ľudí. No. A myslím si, že tuto je zakopaný pes, pretože tu opozícia prináša aj pri tvojich vystúpeniach ako keby stále nové a nové informácie a začína byť už nezaujímavá otázka, či premiér v predmetnom byte bol. Pretože to, čo si práve ukázal, Penta Enterprises Ltd. dala už jednoznačnú odpoveď a táto otázka, ten kruh sa proste uzatvára a je jednoznačne a všetkým čím ďalej jasné, že tam bol a dohodol to, akým spôsobom zdravotníctvo funguje doteraz.
Hrnčiar, Andrej, podpredseda NR SR (2017-02-09):
Pani podpredsedníčka vlády, chcete reagovať faktickou alebo? (Reakcia z pléna.) Do rozpravy. Takže reakcia na faktické poznámky, pán poslanec Beblavý.
Brocka, Július, poslanec NR SR (2015-02-06):
Pán kolega, ja sa teraz priznám k jednej takej nepoctivosti, že keď sme dostali program na túto schôdzu a naše body boli zaradené ako 1, 2, 3, 4 za sebou ako balík sociálnych návrhov, tak som mal pokušenie navrhnúť, aby sme o týchto bodoch rokovali dnes 6. februára, pred referendom, že tak to spojíme s referendom o rodine a navodíme takú atmosféru. Ale potom som si uvedomil, že to by bolo voči vám, aj teda kolegom poslancom nie úplne fér, že prečo by toto boli dôležitejšie veci ako iné body programu, a potom som teda ustúpil od tej myšlienky a nenavrhol som zaradiť tieto body nadnes. A ono sa to nakoniec tak vyvinulo, že rokujeme dnes pred referendom a nemám pocit, že by sme boli nejak spoločnosť rozdelená, teda v tejto sále, že tu je celkom pohodová atmosféra.
Bugár, Béla, podpredseda NR SR (2010-11-30):
Nech sa páči, prezentujme sa a hlasujme o tomto pozmeňujúcom návrhu. (Hlasovanie.) Prítomných 144 poslancov, za 79, proti 59 poslancov, zdržalo sa 5, nehlasoval 1. Konštatujem, že pozmeňujúci návrh alebo pozmeňujúce návrhy boli schválené. Nech sa páči.
Jurinová, Erika, podpredsedníčka NR SR (2014-03-26):
Pani poslankyňa Kučerová.
Počiatek, Ján, minister dopravy, výstavby a regionálneho rozvoja SR (2012-09-27):
Ďakujem za slovo. Vážená pani predsedajúca, vážené dámy, vážení páni, konkrétne, vážený pán poslanec, dopravné kolízie na verejných komunikáciách so zverou všeobecne sú v Slovenskej republike pomerne časté. Najčastejšie kolízie sú so srnčou, jeleňou alebo diviačou zverou. Príčiny častých kolízií sú najmä chýbajúce oplotenie okolo diaľnic, ako aj absencia ekoduktov, čiže zelených mostov. Odborná organizácia Ochrana prírody a krajiny zriadená Ministerstvom životného prostredia Slovenskej republiky, Štátna ochrana prírody Slovenskej republiky, realizuje na viacerých lokalitách, najmä Malá Fatra, Muránska Planina, Poľana, veľkoplošné sčítavanie veľkých šeliem. Okrem tohto pracovníci Štátnej ochrany prírody Slovenskej republiky vykonávajú aj takzvaný nepretržitý monitoring, kde všetky pozorovania jedincov pobytových znakov sa zaznamenávajú do databázy. Navyše sa intenzívne využíva aj sledovanie niektorých jedincov medveďa hnedého prostredníctvom satelitnej telemetrie, z ktorého postupne štátna ochrana prírody získava cenné poznatky o pohybe a aktivite medveďov. Z týchto novozískaných poznatkov je napríklad zaujímavé spomenúť, že sledované medvede sa vedia presúvať na veľké vzdialenosti a ich pohyb v krajine je značne motivovaný potravinovými zdrojmi, napríklad poľnohospodárskymi plodinami, kukuricou alebo prikrmovacími a vnadiacimi poľovníckymi zariadeniami. Pri týchto presunoch medvede prekonávajú cestné aj železničné komunikácie a často tam dochádza k dopravným kolíziám. Ochrana a manažment medveďa na Slovensku prebieha v súčasnosti len na základe odborného odhadu početnosti, pretože neexistujú relevantné komplexné vedecké údaje o jeho populácii a nie je zavedený jednotný monitoring. Takisto absentuje na Slovensku aj program starostlivosti, čiže manažmentový plán o medveďa hnedého. Zároveň je potrebné poznamenať, že v súčasnosti je problematika veľkých šeliem, špeciálne medveďa, veľmi intenzívne vnímaná hlavne odbornou verejnosťou, ale aj laickou verejnosťou. Z uvedeného dôvodu Štátna ochrana prírody Slovenskej republiky v súčasnosti realizuje projekt výskum a monitoring populácií veľkých šeliem a mačky divej na Slovensku, kde prioritný druh je medveď hnedý. Na podklade všetkých získaných a vyhodnotených údajov bude možné vypracovať plány ochrany a manažmentu o veľké šelmy, predstavujúce nevyhnutnú súčasť európskych manažmentových plánov. Po skončení realizácie aktivít projektu bude v budúcnosti jednoduchšia praktická realizácia ochranných, ale aj manažmentových opatrení navrhovaných v projekte. V projekte budú stanovené aj trendy vývoja, ktoré v kombinácii s nepretržitým monitoringom umožnia aktívnu ochranu veľkých šeliem na Slovensku. Ďakujem. Skončil som.
Madej, Róbert, poslanec NR SR (2011-10-21):
S odporúčaním gestorského výboru schváliť.
V. Veteška, podpredseda NR SR: (2007-11-29):
Prosím mikrofón pre pána poslanca Rafaja.
Figeľ, Ján, podpredseda NR SR (2014-07-01):
Na vystúpenie pána poslanca je päť faktických poznámok. Nech sa páči, Otto Brixi.
Šeliga, Juraj, podpredseda NR SR (2020-04-24):
Ďakujem za blahoželanie, rovnako všetkým Jurajom všetko dobré. A ako ďalší je pán poslanec Šefčík, nech sa páči.
Paška, Pavol, predseda NR SR (2012-07-26):
Faktická poznámka, pán poslanec Abrhan. Končím možnosť sa prihlásiť.
Zs. Simon, minister pôdohospodárstva SR: (2005-05-20):
Navrhovaný zákon o. i. umožňuje lepšie reagovať na mimoriadne situácie v lesoch ako napr. pri všetkým známej veternej smršti z 19. novembra 2004 s jej dôsledkami, najmä na území Vysokých Tatier. Taktiež odstraňuje kontroverznosť súčasnej právnej úpravy lesného hospodárstva, zosúlaďuje ju s ostatnými právnymi predpismi Slovenskej republiky. Vládny návrh zákona rieši ústavnú povinnosť uhrádzať majetkovú ujmu z obmedzenia vlastníckeho práva a účasť štátu na zveľadení lesného hospodárstva, ktorá je potrebná z hľadiska zabezpečenia funkcie lesov v celospoločenskom záujme. Týmto sa o. i. zabezpečí ústavné právo každého na priaznivé životné prostredie. Vládny návrh zákona o lesoch je zosúladený s vecne príslušnou legislatívou Európskej únie. Z hľadiska pozornosti, ktorú venuje požiadavkám na zachovanie biologickej diverzity, produkčnej a obnovnej schopnosti a funkčnej účinnosti lesov, je v úplnej zhode s celosvetovo presadzovanou koncepciou trvalo udržateľného hospodárenia v lesoch, ako aj s medzinárodnými zmluvami a dohovormi, ktorými je Slovenská republika viazaná. Vzhľadom na to, že predložený vládny návrh zákona je svojím zameraním a rozsahom porovnateľný so zákonmi vyspelých európskych krajín v danej oblasti, prispieva k zosúladeniu práva Slovenskej republiky, a vzhľadom na akútnu potrebu jeho zavedenia do praxe dovolím si vás požiadať o jeho prerokovanie. Záverom by som chcel poďakovať všetkým poslancom za prejavený záujem a snahu vylepšiť predmetný návrh zákona. Vzhľadom na to, že návrh predstavuje zosúladenie viacerých záujmov, je potrebné rešpektovať túto skutočnosť a tie návrhy, ktoré tento koncepčný zámer narušujú, odporúčam neprijať. Pán predsedajúci, skončil som. Ďakujem za pozornosť.
Stuška, Michal, poslanec NR SR (2024-09-17):
Pán predsedajúci, hlasovali sme o všetkých pozmeňujúcich návrhoch podľa § 84 ods. 2 zákona o rokovacom poriadku. Navrhujem, že aby sme pristúpili k tretiemu čítaniu ihneď. Dajte, prosím, o tomto hlasovať.
Žiga, Peter, podpredseda NR SR (2024-02-28):
Dobrý deň, kolegyne, kolegovia, ďalším vystupujúcim v rozprave je pán poslanec Kaliňák, ktorý nie je v sále. Prepadá mu poradie. Pani poslankyňa Kolíková, nech sa páči.
Grendel, Gábor, podpredseda NR SR (2020-04-07):
Musíte reagovať na rečníka, pán poslanec.
Laššáková, Jana, podpredsedníčka NR SR (2015-04-16):
Pán poslanec Šuca, nech sa páči.
Žiga, Peter, minister životného prostredia SR (2014-05-28):
Ďakujem pekne, pán predseda. Vážené panie poslankyne, vážení páni poslanci, predkladám na rokovanie Národnej rady Slovenskej republiky návrh novely geologického zákona s cieľom zakotviť zákaz dobývania ložísk rádioaktívnych nerastov na Slovensku. Nie je to téma, ktorá je jednoduchá, práve naopak, ide o tému, kde je potrebné citlivo zohľadňovať záujmy štátu, záujmy samosprávy a záujmy obyvateľov. Dobývanie ložísk rádioaktívnych nerastov, v tomto prípade ťažba uránu, je téma, ktorá dlhodobo traumatizuje Slovenskú spoločnosť. Obyvatelia veľmi citlivo vnímajú tému z hľadiska bezpečnosti života a zdravia, bezpečnosti svojich rodín a majetku a v neposlednom rade aj z hľadiska ochrany priaznivého životného prostredia. Je na mieste, aby sa za obyvateľov Slovenskej republiky svojou regulačnou autoritou postavil štát a jasne a zásadne vyjadril svoj postoj. Vláda preto navrhuje, aby bol v Slovenskej republike zákonom zakotvený zákaz dobývania ložísk rádioaktívnych nerastov. Súčasne ale návrh zákona rešpektuje názor obyvateľov dotknutých obcí a umožňuje im prostredníctvom nástroja, ktorý ich rozhodnutiu zabezpečí najvyššiu mieru legitimity a to miestnym referendom vysloviť súhlas s tým, aby sa na ich území rádioaktívne nerasty dobývali. Toto miestne referendum navrhujeme vložiť medzi ukončený geologický prieskum a pred podanie návrhu na určenie dobývacieho priestoru. Jeho výsledok bude následne povinnou prílohou žiadosti na obvodný banský úrad. Bez toho nebude môcť obvodný banský úrad o žiadosti na určenie dobývacieho priestoru na rádioaktívne nerasty rozhodnúť. Verím, že podporíte vládou navrhovaný návrh zákona. Ďakujem pekne, pán predseda, skončil som.
Karahuta, Jaroslav, poslanec NR SR (2022-10-26):
Ďakujem za slovo, pán predsedajúci. Vážené pani poslankyne, vážení páni poslanci, do druhého čítania predkladám návrh zákona, ktorým sa mení a dopĺňa zákon 414/2012 o obchodovaní s emisnými kvótami. Predložený zákon upravuje výšku použiteľného výnosu z dražieb kvót, ktoré sú príjmom environmentálneho fondu a slúžia na financovanie environmentálnej politiky, a to z pôvodných 30 na 70 %. Zároveň sa upravuje výška percentuálneho prerozdelenia výnosu z dražieb kvót CO2, a to tak, aby 35 % bolo použitých na financovanie schém štátnej pomoci, v prípade ktorých sa predpokladá značné riziko úniku uhlíka v súvislosti s premietnutím nákladov kvót do ceny elektrickej energie a 10 % sa použije na podporu činnosti spojenej s administratívnym zabezpečením splnenia záväzkov Slovenskej republiky v oblasti znižovania emisií skleníkových plynov. Navrhovaná úprava je plne v súlade so smernicou 203/87 Európskeho parlamentu a Rady v platnom znení, ktorá umožňuje členským štátom využiť až 25 % výnosu z celkových výnosov z dražieb kvót na kompenzáciu výrazných neprimeraných nákladov, ktoré vznikajú z premietnutia nákladov súvisiacich s emisiami skleníkových plynov do cien elektrickej energie. Pri výške 35 % zo 70 % predstavuje konečnú alokáciu vo výške 24,5 % pre kompenzáciu prevádzok, u ktorej sa predpokladá značné riziko úniku uhlíka. Ďakujem veľmi pekne. Skončil som.
Laurenčík, Milan, podpredseda NR SR (2022-06-22):
Nech sa páči, pán poslanec.
Pellegrini, Peter, predseda NR SR (2024-02-16):
Ďakujem pekne. Na vaše vystúpenie s faktickou pán poslanec Janckulík.
Paška, Pavol, predseda NR SR (2013-09-17):
Budeme hlasovať o návrhu pána poslanca, aby sme rokovali o deviatej ráno. (Hlasovanie.) 92 prítomných, 16 bolo za, 74 proti, 2 nehlasovali. Návrh sme neschválili. Ešte tam bol jeden procedurálny návrh. Pán poslanec Viskupič.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 143 poslancov, za 92, proti 41, zdržalo sa 9, nehlasoval 1. Uvedený návrh sme schválili. Pán spoločný spravodajca, prosím, predložte návrh na pokračovanie v rokovaní o návrhu zákona, ústavného zákona v treťom čítaní.
Pollák, Peter, poslanec NR SR (2024-09-20):
Ďakujem veľmi pekne za slovo. Ďakujem ti, Gábor, za tvoju rozpravu a pozdravujem vás, pán generálny prokurátor. Možno budem jediný opozičný poslanec, ktorý ocení v niečom aj správu Generálnej prokuratúry o poznatkoch Generálnej prokuratúry. A je to tak, ako každý rok býva. Ja sa dotýkam stále tej istej témy, pán generálny prokurátor, a to je tá stať, kde riešime kriminalitu mladistvých v súvislosti s východným Slovenskom. A ja oceňujem, že správa Generálnej prokuratúry neobsahuje slovo „Róm“, „marginalizovaný“ alebo niečo v rovnici s touto skupinou obyvateľstva. Naozaj veľmi pekne ďakujem. Mrzí ma, že ste neboli na výbore pri obhajovaní tejto správy, kde by sme si to vysvetlili, avšak nemali sme tú možnosť, kedy by som vám to povedal. Nechodím na Generálnu prokuratúru možno ako ostatní buď koaliční, alebo iní poslanci alebo politici sa nejakým spôsobom spovedať. Tak som mal tú potrebu vám takto povedať to, že keď tie tri roky sme sa doťahovali pri tých slovíčkach o tom, že kto pácha kriminalitu, alebo teda mladiství z východu, ktorí páchajú kriminalitu, nie je to rovnica s Rómami. Tak teraz ste to uviedli podľa mňa termínovo aj správne a ja vám za to ďakujem.
B. Bugár, podpredseda NR SR: (2003-01-14):
Ďakujem pekne. Takže vyhlasujem všeobecnú rozpravu o tomto bode programu za skončenú. Pán spravodajca, môžeme pristúpiť k jednotlivým hlasovaniam. Najprv by sme mali hlasovať podľa rokovacieho poriadku o tom, či Národná rada postúpi tento návrh zákona do druhého čítania.
Kresák, Peter, poslanec NR SR (2018-06-20):
Ďakujem pekne. A teraz by sme mali hlasovať o prvom pozmeňujúcom návrhu pána kolegu poslanca Dostála.
Viskupič, Jozef, poslanec NR SR (2014-11-09):
Ďakujem. Podľa mňa komunikačný manuál je absolútne jasný. Čiže v prvom rade treba dostať medzi ľudí nejaké virtuálne ohrozenie rodiny, lebo vo verejnom parku v rekreačnom zariadení sa môže urobiť protest. Druhá téza je prokurátorské konšpirácie a potom sem-tam nejaká tá invencia, vyhrážka: „Pán Lipšic, bude vás to stáť veľa!“ Toto tu zaznieva od vládnych kolegov. A myslím si, že nepodarí sa, nemôže sa podariť to, že odvolávanie predsedu vlády sa ako keby chcelo pretočiť na odvolávanie Daniela Lipšica! Toto sa predsa nemôže podariť ani silnému 83-člennému mančaftu, plus celá vláda. A mám taký pocit, že ak budeme stále chcieť vyvolať nejakú atmosféru, že vlastne tým, že ste zvolali schôdzu, ubližujete nám ako vládnej strane a tým, že si dovolíte kritizovať Pavla Pašku, tak vlastne kritizujete a urážate voličov a polovicu slovenského národa, tak toto vám nevyjde. Lebo už teraz sa aj tá polovica národa reálne a oprávnene pýta, čo robíte so slovenským zdravotníctvom. To je podstata. A odvolávame nie Daniela Lipšica, ale predsedu vlády Roberta Fica.
Hrnčiar, Andrej, podpredseda NR SR (2016-09-13):
S reakciami na faktické poznámky pán poslanec Číž.
Jurinová, Erika, podpredsedníčka NR SR (2012-07-25):
Ďakujem, pani ministerka. Zaujmite svoje miesto. Prosím spravodajcu, ktorého určil navrhnutý gestorský výbor pre zdravotníctvo, poslanca Ladislava Andreánskeho, aby predniesol správu.
V. Veteška, podpredseda NR SR: (2004-03-03):
M. Beňová, poslankyňa: Ďakujem veľmi pekne. Vážený pán predsedajúci, ctené kolegyne, vážení kolegovia, väčšinu z toho, čo som chcela povedať ja, povedal pán poslanec Nagy, takže možno len v krátkosti. Predložený návrh zákona nadväzuje na ústavnú úpravu zákazu diskriminácie a zvyšuje ochranu všetkých fyzických a právnických osôb pred diskrimináciou na území Slovenskej republiky tým, že obsah ústavnej úpravy konkretizuje. Zákaz diskriminácie je aj agendou Európskej únie a našiel si svoje miesto aj v Návrhu Zmluvy zakladajúcej Ústavu pre Európu. Článok I – 4 ods. 2 hovorí, že „v oblasti uplatňovania tejto ústavy bez toho, aby bolo dotknuté akékoľvek z jej konkrétnych ustanovení, sa zakazuje každá diskriminácia na základe národnosti“. Ešte výraznejšie sa tejto problematike venuje Charta základných práv únie, vložená do druhej časti Návrhu Zmluvy zakladajúcej Ústavu pre Európu. Podľa čl. II – 21 Zákaz diskriminácie „je zakázaná akákoľvek diskriminácia z akéhokoľvek dôvodu, ako je pohlavie, rasa, farba pleti, etnický alebo sociálny pôvod, genetické charakteristiky, jazyk, náboženstvo alebo viera, politický alebo iný názor, príslušnosť k národnostnej menšine, majetok, narodenie, postihnutie, vek alebo sexuálna orientácia“. V rámci uplatňovania Zmluvy o založení Európskeho spoločenstva a Zmluvy o Európskej únii a bez toho, aby boli dotknuté osobitné ustanovenia týchto zmlúv, je zakázaná akákoľvek diskriminácia z dôvodu národnosti. Vážený pán predsedajúci, ctené kolegyne a kolegovia, záverom mi dovoľte už len jednu poznámku. Na októbrovej schôdzi Národnej rady Slovenskej republiky som sama bola predkladateľkou obdobného návrhu zákona. Napriek tomu, že som presvedčená, že mnohí z tých, ktorí môj návrh nepodporili do druhého čítania a dnes zaň zahlasujú, a napriek tomu, že odvtedy, čo som ja predložila môj návrh, uplynulo len 5 mesiacov a nie 6 mesiacov, ako stanovuje legislatívna perióda, poslanecký klub Smeru podporí tento návrh do druhého čítania. Ďakujem pekne. (Potlesk.)
B. Bugár, podpredseda NR SR: (2004-05-13):
(Hlasovanie.) Prítomných je 135, za návrh 135. (Potlesk.) Pán poslanec, máme dôvod oslavovať. Nech sa páči.
B. Bugár, podpredseda NR SR: (2004-01-22):
Pán minister, pýtam sa vás, či chcete zaujať stanovisko k rozprave? Nech sa páči, môžete sa vyjadriť. Máte slovo.
Kuciaňová, Magdaléna, poslankyňa NR SR (2018-02-06):
Ďakujem za slovo. Naozaj je najvyšší čas nevyhnutne a principiálne riešiť daný problém. Oceňujem príklady z ostatných členských krajín z EÚ, ktoré si tu uviedol, pán kolega, s ktorými sa môžeme porovnávať, či geograficky, či demograficky. Očakávam od komisie odborníkov, ktorá na to bola zriadená, že naozaj príde s modelom riešenia, ktorý bude konštruktívny. Treba vylepšovať obraz o práci politikov, poslancov na Slovensku a potom sa nemusíme hrať na solidaritu. Je dôležité nehanbiť sa za svoju prácu a potom s kľudným svedomím prijať odmenu za túto prácu. Ďakujem.
M. Číž, podpredseda NR SR: (2007-02-08):
Pokračujeme druhým čítaním o vládnom návrhu zákona o trojstranných konzultáciách na celoštátnej úrovni a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (zákon o tripartite) . Sme v časti vystúpenia poslancov, ktorí sa prihlásili do rozpravy písomne. Ako štvrtý písomne prihlásený vystúpi v rozprave pán poslanec Abrhan Pavol. Má slovo.
Paška, Pavol, predseda NR SR (2013-05-16):
Ďakujem, pán predseda vlády. Pán poslanec Goga, chcete doplňujúcu otázku? Nie. Druhá otázka, pán predseda vlády, je od pána poslanca Róberta Puciho a znie: „Vážený pán premiér, aké prorastové opatrenia realizuje vláda pre rast slovenskej ekonomiky?“ Nech sa páči, pán premiér.
Košútová, Magda, poslankyňa NR SR (2013-03-26):
Dajte, prosím, hlasovať o bodoch 6 a 7 návrhu pána poslanca Fecka.
Hrnčiar, Andrej, podpredseda NR SR (2018-09-20):
Pani poslankyňa Nehézová.
Glváč, Martin, podpredseda NR SR (2016-06-17):
Pán poslanec Ivan.
Hrnčiar, Andrej, podpredseda NR SR (2019-05-20):
Poslankyňa Milanová.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2021-05-10):
Pán predsedajúci, povedala som, že toto bolo stanovisko vlády a dovoľte mi uviesť ďalšie dôvody a výhrady.
Mizík, Stanislav, poslanec NR SR (2021-06-24):
Ďakujem za slovo. Viete, pán Kuffa, je veľmi divné, že tí bojovníci proti socializmu, komunizmu, leninizmu, marxizmu si hovoria častokrát liberáli, že sú liberáli, viď SaS-ka. Ale ich metódy a ciele sú typicky marxistické. Však oni sú neomarxisti, presne ako existuje systém teraz na Západe. Komunisti povoľovali a propagovali potraty, leninovci boli za potraty, chceli, aby ľudia žili v komúnach. Systém každý s každým. Manželstvo malo byť zrušené alebo znefunkčnené. A nie nadarmo som prirovnal, aj keď nechtiac, ale tak mi to dalo, Janku Bittó Cigánikovú ku sestre kórejského diktátora Kim Čong-una. Táto jeho sestra Kim Jo-čong, čo je žena krutá, nemilosrdná, jednoducho veľmi zvláštna a tiež narodená v septembri, teda ona a vedenie celej Sere... Severnej Kórey nielenže povoľujú potraty, ale oni aj nútia ženy na potraty. Ďakujem za slovo.
Gaborčáková, Soňa, poslankyňa NR SR (2019-09-20):
Na záver by som chcela povedať, že naozaj je problém v tom, že ľudia, keď vidia človeka s Aspergerovým syndrómom alebo autizmom, na prvý pohľad nevidia, že im niečo je. Oni chodia, oni mnohokrát aj dobre vyzerajú, ale naozaj tým, že sa posudzujú len vizuálne a nie je to zaradené medzi chronické stavy, tak mnohé kompenzačné príspevky sa im teda nepriznávajú. A naozaj neviem, či ste niekedy zažili, ale ak dostane autista silný záchvat, tak naozaj vie potrhať veci, ktoré má na sebe a rozbiť všetko, čo je okolo seba. Čiže naozaj pozerajme na túto diagnózu komplexne, nielen na dieťa, ktoré momentálne nie je v ataku. Ďakujem.